Diari Oficial de la Generalitat Valenciana


Sumari del DOGV 9119, del 02-07-2021 (2021/7204)

RESOLUCIÓ de 3 de juny de 2021, de la consellera d'Innovació, Universitats, Ciència i Societat Digital, per la qual es publica el cessament i el nomenament del titular de la Secretaria del Consell Social de la Universitat Politècnica de València.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9119

Data del DOGV
:   02-07-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/7204


Data del document
:   23-06-2021

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * Consell Social d'Universitats

RESOLUCIÓ de 3 de juny de 2021, de la consellera d'Innovació, Universitats, Ciència i Societat Digital, per la qual es publica el cessament i el nomenament del titular de la Secretaria del Consell Social de la Universitat Politècnica de València. [2021/7204]  
La Llei orgànica 6/2001, de 21 de desembre, d'universitats, assigna a les comunitats autònomes competències per a regular la composició i funcions del Consell Social. De conformitat amb això, la Llei 2/2003, de 28 de gener, de consells socials de les universitats públiques valencianes, estableix, en l'article 16: «El Consell Social disposarà d'una secretaria al capdavant de la qual estarà el secretari o la secretària del Consell Social, que seran nomenats i separats per la persona titular de la conselleria competent en matèria d'universitats, a proposta del president o la presidenta del Consell. La designació recaurà en una persona que no siga vocal del Consell. El nomenament o cessament del secretari o la secretària serà publicat en el Diari Oficial de la Generalitat Valenciana».  
La presidenta del Consell Social de la Universitat Politècnica de València, mitjançant un escrit d'1 de juny de 2021, proposa el nomenament de Francisco Javier Company Carretero com a secretari del Consell Social d'aquesta universitat, en substitució de Jesús Marí Farinós.  
Vist el que s'ha exposat, de conformitat amb el que es disposa en la Llei 2/2003, de 28 de gener, de consells socials de les universitats públiques valencianes, la proposta de la directora general d'universitats i de conformitat amb aquesta, i en virtut de les competències atribuïdes pel Decret 243/2019, de 25 d'octubre, del Consell, d'aprovació del Reglament orgànic i funcional de la Conselleria d'Innovació, Universitats, Ciència i Societat Digital, resolc:  
  
Primer. Cessament  
Cessa com a secretari del Consell Social de la Universitat Politècnica de València Jesús Marí Farinós.  
  
Segon. Nomenament  
Nomenar com a secretari del Consell Social de la Universitat Politècnica de València, a proposta de la seua presidenta, Francisco Javier Company Carretero.  
  
Tercer. Funcions  
El secretari nomenat exercirà les funcions que s'assenyalen en l'article 16 de la Llei 2/2003, de 28 de gener, de consells socials de les universitats públiques valencianes, en les condicions que s'hi estableixen.  
  
  
Quart. Vigència  
Aquesta resolució tindrà efectes des del dia 3 de juny de 2021.  
De conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquesta resolució, que posa fi a la via administrativa, es podrà recórrer potestativament en reposició o bé es podrà plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició ha d'interposar-se davant de la consellera d'Innovació, Universitats, Ciència i Societat Digital en el termini d'un mes a comptar des de l'endemà de ser publicada en el Diari Oficial de la Generalitat Valenciana.  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de ser publicada en el Diari Oficial de la Generalitat Valenciana.  
  
Alacant, 23 de juny de 2021.- La consellera d'Innovació, Universitats, Ciència i Societat Digital: Carolina Pascual Villalobos.